title: Odluka Vijeća br. 136/2014/EU od 20. veljače 2014. o utvrđivanju pravila i postupaka kojima se omogućuje sudjelovanje Grenlanda u postupku certificiranja Procesa Kimberley

text:
               20.3.2014

               HR

               Službeni list Europske unije

               L 84/99

      ODLUKA VIJEĆA br. 136/2014/EU
   od 20. veljače 2014.
   o utvrđivanju pravila i postupaka kojima se omogućuje sudjelovanje Grenlanda u postupku certificiranja Procesa Kimberley
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 203.,
   uzimajući u obzir prijedlog Europske komisije,
   nakon dostavljanja nacrta zakonodavnog akta nacionalnim parlamentima,
   uzimajući u obzir mišljenje Europskog parlamenta (1),
   u skladu s posebnim zakonodavnim postupkom,
   budući da:

               (1)

               Europska unija je sudionik u postupku certificiranja Procesa Kimberley za međunarodnu trgovinu neobrađenim dijamantima („postupak certificiranja PK”). Kao sudionik mora osigurati da se uz svaku otpremu neobrađenih dijamanata koji se uvoze na područje Unije ili izvoze iz njega priloži certifikat.

               (2)

               Uredba Vijeća (EZ) br. 2368/2002 (2) uspostavlja sustav Unije za certificiranje i kontrolu uvoza i izvoza za neobrađene dijamante s ciljem provedbe postupka certificiranja PK.

               (3)

               Grenland nije sastavni dio područja Unije, ali je uključen u popis prekomorskih zemalja i područja navedenih u Prilogu II. Ugovoru o funkcioniranju Europske unije (UFEU). U skladu s člankom 198. UFEU-a, svrha pridruživanja prekomorskih zemalja i područja Uniji jest promicanje gospodarskog i socijalnog razvoja tih zemalja i područja te uspostava bliskih gospodarskih odnosa između njih i Unije u cjelini.

               (4)

               Danska i Grenland zatražili su da se omogući sudjelovanje Grenlanda u postupku certificiranja PK za neobrađene dijamante kroz njegovu suradnju s Unijom. Takvo sudjelovanje ojačalo bi gospodarske odnose Unije i Grenlanda u industriji dijamanata, a posebno bi Grenlandu omogućilo da izvozi neobrađene dijamante popraćene EU certifikatom izdanim za potrebe postupka certifikacije s ciljem promicanja gospodarskog razvoja Grenlanda.

               (5)

               Trgovina neobrađenim dijamantima u Grenlandu trebala bi se dakle provoditi u skladu s pravilima Unije kojima se provodi postupak certificiranja PK za međunarodnu trgovinu neobrađenim dijamantima. Stoga će se, radi postupka certifikacije, područje primjene Uredbe (EZ) br. 2368/2002 proširiti Uredbom (EU) br. 257/2014 Europskog parlamenta i Vijeća (3) na područje Grenlanda.

               (6)

               Konkretno, Grenland bi trebao izvoziti neobrađene dijamante ostalim sudionicima u postupku certificiranja PK samo nakon što ih certificira tijelo Unije iz Priloga III. Uredbi (EZ) br. 2368/2002. Tijela Unije također bi trebala provjeravati uvoz neobrađenih dijamanta u Grenland.

               (7)

               Kako bi se omogućila međunarodna trgovina neobrađenim dijamantima u Grenlandu, Grenland bi, u skladu s pravilima o trgovini u sklopu Unije, trebao prenijeti relevantne odredbe Uredbe (EZ) br. 2368/2002 u svoje nacionalno zakonodavstvo kako bi se omogućila primjena ove Odluke,

         DONIJELO JE OVU UREDBU:
   Članak 1.
   Predmet i područje primjene
   Ovom se Odlukom utvrđuju opća pravila i uvjeti za sudjelovanje Grenlanda u sustavu certifikacije i kontroli uvoza i izvoza za neobrađene dijamante, kako je utvrđeno Uredbom (EZ) br. 2368/2002. U tu svrhu ovom Odlukom utvrđuju se pravila i postupci za primjenu postupka certificiranja Procesa Kimberley („postupak certificiranja KP”) za neobrađene dijamante koji se uvoze u Grenland ili izvoze iz njega, bilo u Uniju ili ostalim sudionicima u postupku certificiranja KP.
   Članak 2.
   Definicije
   Za potrebe ove Odluke primjenjuju se sljedeće definicije:

               (a)

               definicija „sudionik” znači „sudionik” kako je određeno u članku 2. točki (c) Uredbe (EZ) br. 2368/2002;

               (b)

               definicija „tijelo Unije” znači „tijelo Zajednice” kako je određeno u članku 2. točki (f) Uredbe (EZ) br. 2368/2002;

               (c)

               „EU certifikat ” znači „certifikat Zajednice” kako je određeno u članku 2. točki (g) Uredbe (EZ) br. 2368/2002.

         Članak 3.
   Opća pravila
   1.   Grenland osigurava prijenos Uredbe (EZ) br. 2368/2002 u zakonodavne odredbe primjenjive na Grenland u pogledu uvjeta i formalnosti vezano uz uvoz i izvoz neobrađenih dijamanata, njihov provoz kroz Uniju od sudionika koji nije Unija i prema njemu, sudjelovanje Unije, uključujući Grenland, u postupku certificiranja Procesa Kimberley, obveze vezane uz postupanje s dužnom pažnjom, mjere za sprečavanje zaobilaženja obveza, razmjenu podataka te osiguravanje sukladnosti s takvim odredbama.
   2.   Grenland imenuje tijela odgovorna za provedbu relevantnih odredbi Uredbe (EZ) br. 2368/2002 na svojem području i priopćuje Komisiji podatke o imenovanju tih tijela i njihove podatke za kontakt.
   Članak 4.
   Uvoz u Uniju neobrađenih dijamanata koji su iskopani ili izvađeni u Grenlandu
   1.   Neobrađeni dijamanti koji su iskopani ili izvađeni u Grenlandu smiju se uvoziti u Uniji samo ako:

               (a)

               su popraćeni potvrdom iz stavka 2.;

               (b)

               su spremljeni u koletima otpornima na neovlašteni pristup, a plomba koja je stavljena pri izvozu nije slomljena;

               (c)

               potvrda iz stavka 2. jasno određuje pošiljku na koju se odnosi;

               (d)

               neobrađeni dijamanti nisu bili prethodno izvezeni sudioniku koji nije Unija.

         2.   S ciljem dozvole uvoza dijamanata koji su iskopani ili izvađeni u Grenlandu u Uniju, nadležno tijelo za Grenland navedeno u Prilogu II. („tijelo Grenlanda”) izdaje na zahtjev potvrdu o sukladnosti sa zahtjevima iz Priloga I.
   3.   Tijelo Grenlanda potvrdu dostavlja podnositelju zahtjeva te tri godine čuva njezin primjerak s ciljem vođenja evidencije.
   4.   Prihvaćanje carinske deklaracije s ciljem puštanja u slobodni promet neobrađenih dijamanata iz stavka 1. ovog članka, u skladu s Uredbom Vijeća (EEZ) br. 2913/92 (4), podložno je provjeri potvrde izdane sukladno stavku 2. ovog članka od strane tijela Unije navedenoga u Prilogu III. Uredbi (EZ) br. 2368/2002. U tu svrhu koleta neobrađenih dijamanata iskopanih ili izvađenih u Grenlandu prilikom uvoza u Uniju podnose se bez odgode na provjeru odgovarajućem tijelu Unije.
   5.   Ako tijelo Unije ustanovi da je udovoljeno uvjetima iz stavka 1., ono to potvrđuje na izvornoj potvrdi i dostavlja uvozniku ovjereni primjerak te potvrde, otporan na krivotvorenje. Taj postupak potvrđivanja teče u roku od deset radnih dana od podnošenja potvrde.
   6.   Država članica u koju se uvoze neobrađeni dijamanti iz Grenlanda osigurava njihovo podnošenje primjerenom tijelu Unije. Uvoznik je odgovoran za ispravno premještanje neobrađenih dijamanata te za troškove tog premještanja.
   7.   Carinska tijela kontaktiraju tijelo Grenlanda u slučaju sumnji u pogledu vjerodostojnosti ili ispravnosti potvrde izdane u skladu sa stavkom 2. te kada se žele dodatno posavjetovati.
   8.   Tijelo Unije najmanje tri godine čuva izvornike potvrda iz stavka 2. podnesene na provjeru. Ono Komisiji ili osobama ili tijelima koje imenuje Komisija osigurava pristup tim izvornim potvrdama, osobito radi odgovaranja na pitanja postavljena u okviru postupka certificiranja PK.
   Članak 5.
   Svaki naknadni uvoz neobrađenih dijamanta koji su iskopani ili izvađeni u Grenlandu u Uniju
   Neovisno o članku 4., neobrađeni dijamanti koji su iskopani ili izvađeni u Grenlandu smiju se uvoziti u Uniju ako:

               (a)

               su prethodno zakonito ponovno izvezeni iz Unije u Grenland;

               (b)

               su popraćeni ovjerenim primjerkom potvrde iz članka 4. stavka 2., otpornim na krivotvorenje, potvrđenim od strane tijela Unije u skladu s člankom 4. stavkom 5.;

               (c)

               su spremljeni u koletima otpornima na neovlašteni pristup, a plomba koja je stavljena pri izvozu nije slomljena;

               (d)

               potvrda iz točke (b) jasno određuje pošiljku na koju se odnosi;

               (e)

               neobrađeni dijamanti nisu prethodno izvezeni sudioniku koji nije Unija.

         Članak 6.
   Ostali uvoz u Uniju neobrađenih dijamanata iz Grenlanda
   Neovisno o člancima 4. i 5., neobrađeni dijamanti iz Grenlanda mogu se uvesti u Uniju ako:

               (a)

               su prethodno zakonito izvezeni iz Unije u Grenland;

               (b)

               su popraćeni potvrdom iz članka 9. točke (b);

               (c)

               su spremljeni u koletima otpornima na neovlašteni pristup, a plomba stavljena pri izvozu nije slomljena;

               (d)

               potvrda iz članka 9. točke (b) jasno određuje pošiljku na koju se odnosi.

         Članak 7.
   Izvoz neobrađenih dijamanata iz Grenlanda drugim sudionicima
   1.   Neobrađeni dijamanti smiju se iz Grenlanda izvoziti sudioniku koji nije Unija samo ako:

               (a)

               su prvo zakonito uvezeni iz Grenlanda u Uniju u skladu s člankom 4. stavkom 1., člancima 5. ili 6.;

               (b)

               su pri uvozu u Uniju dostavljeni tijelu Unije na provjeru;

               (c)

               su popraćeni odgovarajućim EU certifikatom koji je izdalo i ovjerilo tijelo Unije;

               (d)

               su spremljeni u koletima otpornima na neovlašteni pristup koji su zapečaćeni u skladu s člankom 12. Uredbe (EZ) br. 2368/2002.

         2.   Tijelo Unije kojem se dostavljaju na provjeru neobrađeni dijamanti uvezeni iz Grenlanda u Uniju izdaje EU certifikat izvozniku takvih dijamanata u skladu s člankom 12. Uredbe (EZ) br. 2368/2002.
   3.   Država članica u koju se uvoze neobrađeni dijamanti iz Grenlanda osigurava njihovo dostavljanje na provjeru primjerenom tijelu Unije.
   4.   Uvoznik je odgovoran za ispravno premještanje neobrađenih dijamanata te za troškove tog premještanja.
   Članak 8.
   Ponovni izvoz iz Unije u Grenland neobrađenih dijamanata iskopanih ili izvađenih u Grenlandu
   Neobrađeni dijamanti koji su iskopani ili izvađeni u Grenlandu smiju se ponovno izvoziti iz Unije u Grenland ako:

               (a)

               su prvo zakonito uvezeni iz Grenlanda u Uniju u skladu s člankom 4. stavkom 1., člancima 5. ili 6.;

               (b)

               su popraćeni ovjerenim primjerkom potvrde iz članka 4. stavka 2., otpornim na krivotvorenje, potvrđenim od strane tijela Unije u skladu s člankom 4. stavkom 5.;

               (c)

               su spremljeni u koletima otpornima na neovlašteni pristup, a plomba koja je stavljena pri izvozu nije slomljena;

               (d)

               potvrda iz točke (b) jasno određuje pošiljku na koju se odnosi;

               (e)

               neobrađeni dijamanti nisu prethodno izvezeni sudioniku koji nije Unija.

         Članak 9.
   Drugi uvoz u Grenland neobrađenih dijamanata od drugih sudionika
   Neovisno o članku 8., neobrađeni dijamanti mogu se iz Unije izvesti u Grenland ako:

               (a)

               su prvo zakonito uvezeni u Uniju od sudionika koji nije Unija u skladu s poglavljem II. Uredbe (EZ) br. 2368/2002;

               (b)

               su popraćeni ovjerenim primjerkom potvrđenog certifikata u skladu s člankom 5. stavkom 1. točkom (a) Uredbe (EZ) br. 2368/2002, otpornim na krivotvorenje;

               (c)

               su spremljeni u koletima otpornima na neovlašteni pristup, a plomba koja je stavljena pri izvozu nije slomljena;

               (d)

               potvrda iz točke (b) jasno određuje pošiljku na koju se odnosi.

         Članak 10.
   Izvješćivanje
   1.   Tijelo Grenlanda dostavlja Komisiji mjesečno izvješće o svim potvrdama izdanima sukladno članku 4. stavku 2.
   2.   U tom su izvješću za svaku potvrdu navedene najmanje sljedeće stavke:

               (a)

               jedinstveni serijski broj potvrde;

               (b)

               naziv tijela koje je izdalo potvrdu, kako je navedeno u Prilogu II.;

               (c)

               datum izdavanja;

               (d)

               datum isteka valjanosti;

               (e)

               zemlja podrijetla;

               (f)

               oznaka(-e) harmoniziranog sustava nazivlja i brojčanog označivanja robe („oznaka HS-a”);

               (g)

               težina karata;

               (h)

               vrijednost (procijenjena).

         Članak 11.
   Ova Uredba stupa na snagu dvadeseti dan od dana njezine objave u Službenom listu Europske unije.
   Ona se primjenjuje od dana kada Grenland obavijesti Komisiju da je u svoje nacionalno pravo proveo relevantne odredbe Uredbe (EZ) br. 2368/2002 s ciljem uključenja Grenlanda u postupak certificiranja PK.

      Sastavljeno u Bruxellesu 20. veljače 2014.

            Za Vijeće

            Predsjednik

         K. HATZIDAKIS

      (1)  Mišljenje od 4. veljače 2014. (još nije objavljeno u Službenom listu).

      (2)  Uredba Vijeća (EZ) br. 2368/2002 od 20. prosinca 2002. o provedbi postupka certificiranja Procesa Kimberley za međunarodnu trgovinu neobrađenim dijamantima (SL L 358, 31.12.2002., str. 28.).

      (3)  Uredba (EU) br. 257/2014 Europskog parlamenta i Vijeća od 26. veljače 2014. o izmjeni Uredbe Vijeća (EZ) br. 2368/2002 o uključenju Grenlanda u provedbu postupka certificiranja Procesa Kimberley (vidjeti str. 69 ovoga Službenog lista).

      (4)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG I.

         Potvrda navedena u člancima 4., 5., 8. i 10.

      Potvrda navedena u člancima 4., 5., 8. i 10. sadržava najmanje sljedeće stavke:

                  (a)

                  jedinstveni serijski broj;

                  (b)

                  datum izdavanja;

                  (c)

                  datum isteka valjanosti;

                  (d)

                  naziv, potpis i žig tijela koje je izdalo potvrdu, navedenoga u Prilogu II.;

                  (e)

                  zemlju podrijetla (Grenland);

                  (f)

                  oznaku(-e) HS-a;

                  (g)

                  težinu karata;

                  (h)

                  vrijednost (procijenjenu);

                  (i)

                  identifikaciju izvoznika i primatelja.

      PRILOG II.

         Nadležno tijelo za Grenland navedeno u članku 3. stavku 2., člancima 4. i 10.

                  Bureau of Minerals and Petroleum

                  Imaneq 1A 201, P.O. Box 930, 3900 Nuuk, Greenland

                  Tel.: (+299) 34 68 00 – Faks: (+299) 32 43 02 – E-pošta: bmp@nanoq.gl


title: 2011/348/EZ: Odluka Vijeća od 10. studenoga 2009. o potpisivanju u ime Zajednice i privremenoj povedbi Sporazuma između Europske zajednice i Hašemitske Kraljevine Jordana o znanstvenoj i tehnološkoj suradnji

text:
               11/Sv. 118

               HR

               Službeni list Europske unije

               16

         32011D0348

               L 159/107

               SLUŽBENI LIST EUROPSKE UNIJE

         ODLUKA VIJEĆA
   od 10. studenoga 2009.
   o potpisivanju u ime Zajednice i privremenoj povedbi Sporazuma između Europske zajednice i Hašemitske Kraljevine Jordana o znanstvenoj i tehnološkoj suradnji
   (2011/348/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 170. u vezi s člankom 300. stavkom 2. prvim podstavkom, prvom rečenicom,
   uzimajući u obzir prijedlog Komisije,
   budući da:

               (1)

               Komisija je u ime Zajednice dogovorila sklapanje Sporazuma o znanstvenoj i tehnološkoj suradnji s Hašemitskom Kraljevinom Jordanom (dalje u tekstu „Sporazum”).

               (2)

               Pregovori su rezultirali Sporazumom koji je parafiran 28. siječnja 2009.

               (3)

               Sporazum je potrebno potpisati podložno njegovom kasnijem sklapanju,

         ODLUČILO JE:
   Članak 1.
   Ovime se u ime Zajednice odobrava potpisivanje Sporazuma između Europske zajednice i Hašemitske Kraljevine Jordana o znanstvenoj i tehnološkoj suradnji, podložno njezinu zaključku.
   Tekst Sporazuma se prilaže ovoj Odluci.
   Članak 2.
   Predsjednik Vijeća je ovime ovlašten odrediti osobu(-e) koje su opunomoćene za potpisivanje Sporazuma u ime Zajednice, podložno njezinu zaključku.
   Članak 3.
   Sporazum se primjenjuje na privremenoj osnovi kako je predviđeno člankom 7. stavkom 2. Sporazuma nakon njegova potpisivanja do okončanja postupka za njegovo formalno zaključenje.

      Sastavljeno u Bruxellesu 10. studenoga 2009.

            Za Vijeće

            Predsjednik

         A. BORG


title: 2010/412/EU: Odluka Vijeća od 13. srpnja 2010. o sklapanju Sporazuma između Europske unije i Sjedinjenih Američkih Država o obradi i slanju podataka o izvješćima u vezi s financijskim plaćanjima iz Europske unije Sjedinjenim Američkim Državama za potrebe Programa za praćenje financiranja terorističkih djelatnosti

text:
               18/Sv. 011

               HR

               Službeni list Europske unije

               54

         32010D0412

               L 195/3

               SLUŽBENI LIST EUROPSKE UNIJE

               13.07.2010.

      ODLUKA VIJEĆA

   od 13. srpnja 2010.
   o sklapanju Sporazuma između Europske unije i Sjedinjenih Američkih Država o obradi i slanju podataka o izvješćima u vezi s financijskim plaćanjima iz Europske unije Sjedinjenim Američkim Državama za potrebe Programa za praćenje financiranja terorističkih djelatnosti
   (2010/412/EU)
   VIJEĆE EUROPSKE UNIJE,
   uzimajući u obzir Sporazum o funkcioniranju Europske unije, a posebno njegov članak 87. stavak 2., točku (a) i članak 88. stavak 2., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Odlukom donesenom 11. svibnja 2010., Vijeće je ovlastilo Komisiju da u ime Europske unije započne pregovore između Unije i Sjedinjenih Država o davanju na raspolaganje podataka o izvješćima u vezi s financijskim plaćanjima Ministarstvu financija Sjedinjenih Američkih Država u svrhu sprečavanja i borbe protiv terorizma i financiranja terorističkih djelatnosti.

               (2)

               U skladu s Odlukom Vijeća 2010/411/EU donesenom 28. lipnja 2010. (1) Sporazum između Europske unije i Sjedinjenih Američkih Država o obradi i slanju podataka o izvješćima u vezi s financijskim plaćanjima iz Europske unije Sjedinjenim Američkim Državama za potrebe Programa za praćenje financiranja terorističkih djelatnosti (Sporazum) potpisan je 28. lipnja 2010., podložno njegovom kasnijem sklapanju.

               (3)

               Sporazum bi trebalo sklopiti.

               (4)

               Sporazum poštuje temeljna prava i u skladu je s načelima prepoznatima posebno u Povelji o temeljnim pravima Europske unije, a posebno pravo na privatan i obiteljski život, priznato u članku 7. Povelje, pravo na zaštitu osobnih podataka, priznato u članku 8. Povelje i pravo na učinkoviti pravni lijek i pravično suđenje, priznato u članku 47. Povelje. Sporazum bi trebalo primjenjivati u skladu s tim pravima i načelima.

               (5)

               U skladu s člankom 3. Protokola br. 21 o stajalištu Ujedinjene Kraljevine i Irske u pogledu područja slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, Ujedinjena Kraljevina obavijestila je o svojoj želji da sudjeluje u donošenju i primjeni ove Odluke.

               (6)

               U skladu s člancima 1. i 2. Protokola br. 21 o stajalištu Ujedinjene Kraljevine i Irske u pogledu područja slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, i ne dovodeći u pitanje članak 4. tog Protokola, Ujedinjena Kraljevina ne sudjeluje u donošenju ove Odluke, ona je ne obvezuje niti se na nju primjenjuje.

               (7)

               U skladu s člancima 1. i 2. Protokola br. 22 o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona je ne obvezuje niti se na nju primjenjuje,

         DONIJELO JE OVU ODLUKU:
   Članak 1.
   Ovime se u ime Unije odobrava Sporazum između Europske unije i Sjedinjenih Američkih Država o obradi i slanju podataka o izvješćima u vezi s financijskim plaćanjima iz Europske unije Sjedinjenim Američkim Državama za potrebe Programa za praćenje financiranja terorističkih djelatnosti (Sporazum) (2).
   Tekst Sporazuma priložen je ovoj Odluci.
   Članak 2.
   Komisiju se poziva da, u roku od najviše godinu dana od stupanja Sporazuma na snagu, Europskom parlamentu i Vijeću podnese pravne i tehničke okvire za izvlačenje podataka na području EU.
   Komisiju se poziva da, u roku od tri godine od stupanja Sporazuma na snagu, podnese izvješće o razvoju ekvivalentnog sustava EU-a u vezi s člankom 11. Sporazuma.
   Ako pet godina nakon stupanja Sporazuma na snagu ekvivalentni sustav EU-a ne bude uspostavljen, Unija razmatra hoće li obnoviti Sporazum u skladu s njegovim člankom 21. stavkom 2.
   Članak 3.
   Predsjednik Vijeća određuje osobu(-e) ovlaštenu(-e) razmijeniti instrumente odobrenja u ime Europske unije koji su predviđeni člankom 23. Sporazuma, kako bi se izrazila suglasnost Unije da bude njime obvezana.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 13. srpnja 2010.

            Za Vijeće

            Predsjednik

         D. REYNDERS

      (1)  OJ L 195, 27.7.2010., str. 5.

      (2)  Datum stupanja Sporazuma na snagu objavljuje Glavno tajništvo Vijeća u Službenom listu Europske unije.


title: Odluka Vijeća (EU) 2016/77 od 18. siječnja 2016. o potvrđivanju stajališta zauzetog u ime Europske unije u okviru Desete ministarske konferencije Svjetske trgovinske organizacije u pogledu izvozne konkurencije i pitanja razvoja

text:
               23.1.2016

               HR

               Službeni list Europske unije

               L 16/23

         ODLUKA VIJEĆA (EU) 2016/77
   od 18. siječnja 2016.
   o potvrđivanju stajališta zauzetog u ime Europske unije u okviru Desete ministarske konferencije Svjetske trgovinske organizacije u pogledu izvozne konkurencije i pitanja razvoja
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 91., 100. i članak 207. stavak 4. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija pridaje najveću važnost funkcioniranju i progresivnom jačanju multilateralnog trgovinskog sustava. U tom pogledu, iako je Unija za cilj imala sveobuhvatan rezultat u vezi s rundom pregovora iz Dohe na Desetoj ministarskoj konferenciji Svjetske trgovinske organizacije (WTO) u Nairobiju, članice WTO-a postigle su konsenzus samo o ograničenijem skupu pitanja: izvoznoj konkurenciji u poljoprivredi i pitanjima razvoja od posebnog interesa za one članice WTO-a koje su priznate kao najmanje razvijene zemlje.

               (2)

               Uvođenje discipline u uporabu mjera za potporu izvozu poljoprivrednih proizvoda odavno zahtijevaju brojne članice WTO-a zainteresirane za osiguravanje ravnopravnih uvjeta za trgovce te ono predstavlja ključan element runde pregovora iz Dohe. Cilj Unije na Desetoj ministarskoj konferenciji WTO-a bio je postići sveobuhvatan i uravnotežen rezultat u pogledu svih oblika izvoznih potpora u poljoprivredi (to jest izvoznih subvencija, izvoznih kredita, državnih trgovinskih poduzeća koja se bave izvozom poljoprivrednih proizvoda i pomoći za hranu), što nije ograničeno samo na izvozne subvencije, u skladu s nacrtom poljoprivrednih modaliteta WTO-a (TN/AG/W/4/Rev.4) kako su ažurirani zajedničkim prijedlogom Unije i određenog broja zemalja od 16. studenoga 2015. (JOB/AG/48).

               (3)

               Razvoj je u središtu runde trgovinskih pregovora iz Dohe te je nekoliko pitanja bilo predmetom angažiranih pregovora u WTO-u, uključujući primjenu preferencijalnog tretmana u korist dobavljača usluga iz najmanje razvijenih zemalja, povlaštena pravila o podrijetlu za najmanje razvijene zemlje i pamuk.

               (4)

               Odlukom o povlaštenim pravilima o podrijetlu za najmanje razvijene zemlje donesenom na Devetoj ministarskoj konferenciji WTO-a u Baliju (WT/MIN(13)/42) predviđeno je da bi povlaštena pravila o podrijetlu trebala biti što transparentnija, jednostavnija i objektivnija. Prijedlog koji je podnijela skupina najmanje razvijenih zemalja (JOB/TNC/53) imao je za cilj postizanje obvezujućih rezultata u svim područjima obuhvaćenima tom Odlukom. Uzimajući u obzir svoj postojeći jednostrani program povlaštenih pravila o podrijetlu, Unija je na Desetoj ministarskoj konferenciji WTO-a podržala one rezultate koji ne premašuju trenutačni ambiciozni skup povlaštenih pravila u Uniji i koji su obvezujući za sve članice WTO-a.

               (5)

               Potrebno je potvrditi stajalište zauzeto u ime Unije u okviru Desete ministarske konferencije Svjetske trgovinske organizacije u pogledu izvozne konkurencije i pitanja razvoja,

         DONIJELO JE OVU ODLUKU:
   Članak 1.
   Potvrđuje se stajalište zauzeto u ime Unije u okviru Desete ministarske konferencije WTO-a u pogledu odluka WTO-a o izvoznoj konkurenciji (WT/MIN(15)/45) i pitanjima razvoja (WT/MIN(15)/46, WT/MIN(15)/47, WT/MIN(15)/48).
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 18. siječnja 2016.

            Za Vijeće

            Predsjednik

         A.G. KOENDERS


title: 83/101/EEZ: Odluka Vijeća od 28. veljače 1983. o sklapanju Protokola o zaštiti Sredozemnog mora od onečišćenja iz izvora na kopnu

text:
               11/Sv. 126

               HR

               Službeni list Europske unije

               31

         31983D0101

               L 067/1

               SLUŽBENI LIST EUROPSKE UNIJE

         ODLUKA VIJEĆA
   od 28. veljače 1983.
   o sklapanju Protokola o zaštiti Sredozemnog mora od onečišćenja iz izvora na kopnu
   (83/101/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 235.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da, uzimajući u obzir izjavu Vijeća Europskih zajednica i predstavnika vlada država članica koji su se sastali u Vijeću od 22. studenoga 1973. o programu djelovanja Europskih zajednica za okoliš (3);
   budući da se tim programom, inter alia, naglašava činjenica da onečišćenje mora utječe na cjelokupnu Zajednicu kako zbog ključne uloge mora u očuvanju i razvoju vrsta, tako i zbog važnosti morskog prijevoza za usklađen gospodarski razvoj Zajednice;
   budući da se, nadalje, tim programom i Direktivom Vijeća 76/464/EEZ od 4. svibnja 1976. o onečišćenju uzrokovanom ispuštanjem određenih opasnih tvari u vodni okoliš Zajednice (4) utvrđuje da Zajednica treba poduzeti određene mjere radi smanjenja različitih vrsta onečišćenja mora;
   budući da se Konvencijom o zaštiti Sredozemnog mora od onečišćenja posebno utvrđuje da treba usvojiti odgovarajuće mjere za sprečavanje i smanjenje onečišćenja uzrokovanog potapanjem otpadnih i drugih tvari s brodova i iz zrakoplova, onečišćenja nastalog istraživanjem i iskorištavanjem epikontinentalnog pojasa, morskog dna i njegova podzemlja te onečišćenja iz kopnenih izvora;
   budući da je donošenjem Odluke 77/585/EEZ (5) Vijeće odobrilo Konvenciju o zaštiti Sredozemnog mora od onečišćenja i Protokol o sprečavanju onečišćenja Sredozemnog mora potapanjem otpadnih i drugih tvari s brodova i iz zrakoplova;
   budući da je Zajednica sudjelovala u pregovorima za sklapanje Protokola Konvencije o zaštiti Sredozemnog mora od onečišćenja iz izvora na kopnu;
   budući da je 17. svibnja 1980. Zajednica potpisala navedeni Protokol;
   budući da se radi ostvarivanja jednog od ciljeva Zajednice u području zaštite okoliša i kvalitete života, tijekom djelovanja zajedničkog tržišta, čini potrebnim odobriti navedeni Protokol;
   budući da je, s obzirom da određene ovlasti djelovanja potrebne za usvajanje ove Odluke nisu utvrđene u Ugovoru, potrebno pozvati se na njegov članak 235.,
   ODLUČILO JE:
   Članak 1.
   Ovim se u ime Europske ekonomske zajednice odobrava Protokol o zaštiti Sredozemnog mora od onečišćenja iz izvora na kopnu.
   Tekst Protokola prilaže se ovoj Odluci.
   Članak 2.
   Predsjednik Vijeća će položiti akte utvrđene u članku 16. stavku 4. Protokola navedenog u članku 1. ove Odluke.

      Sastavljeno u Bruxellesu 28. veljače 1983.

            Za Vijeće

            Predsjednik

         F. ZIMMERMANN

      (1)  SL C 4, 8.1.1982., str. 3.

      (2)  SL C 334, 20.12.1982., str. 136.

      (3)  SL C 112, 20.12.1973., str. 1.

      (4)  SL L 129, 18.5.1976., str. 23.

      (5)  SL L 240, 19.9.1977., str. 1.


title: 2009/910/EU: Odluka Vijeća od 1. prosinca 2009. o utvrđivanju uvjeta zaposlenja za visokog predstavnika Unije za vanjske poslove i sigurnosnu politiku

text:
238                   HR                               Službeni list Europske unije                                           01/Sv. 16
32009D0910
L 322/36                                            SLUŽBENI LIST EUROPSKE UNIJE                                             9.12.2009.
                                                           ODLUKA VIJEĆA
                                                         od 1. prosinca 2009.
               o utvrđivanju uvjeta zaposlenja za visokog predstavnika Unije za vanjske poslove i sigurnosnu
                                                                politiku
                                                             (2009/910/EU)
VIJEĆE EUROPSKE UNIJE,                                                   uključujući i odredbe važeće za potpredsjednika Komisije,
                                                                         primjenjuju se po analogiji na visokog predstavnika Unije za
uzimajući u obzir Ugovor o funkcioniranju Europske unije, a              vanjske poslove i sigurnosnu politiku.
posebno njegov članak 243.,
uzimajući u obzir Uredbu Vijeća br. 422/67/EEZ i 5/67/Eu                2.    Odstupajući od članka 2. stavka 1. Uredbe Vijeća br. 422/
ratom od 25. srpnja 1967. o utvrđivanju prihoda predsjednika             67/EEZ i 5/67/Euratom od 25. srpnja 1967., osnovna mjesečna
i članova Komisije, te predsjednika, sudaca, nezavisnih odvjet          plaća visokog predstavnika Unije za vanjske poslove i sigur
nika i tajnika Suda, kao i predsjednika, članova i tajnika Prvo         nosnu politiku odgovara iznosu, koji proizlazi iz primjene
stupanjskog suda, te predsjednika, članova i tajnika Službeni           130 % na osnovnu plaću dužnosnika Europske unije u
čkog suda Europske unije (1),                                            razredu 16, trećem stupnju.
budući da:
                                                                                Članak 2.
(1)     Ugovorom iz Lisabona uspostavlja se služba visokog
                                                                         Predsjednik Vijeća obavješćuje visokog predstavnika Unije za
        predstavnika Unije za vanjske poslove i sigurnosnu poli
                                                                         vanjske poslove i sigurnosnu politiku o ovoj Odluci.
        tiku, koji u skladu s člankom 18. Ugovora o Europskoj
        uniji, provodi zajedničku vanjsku i sigurnosnu politiku
        Unije, predsjedava Vijećem za vanjske poslove i jedan je         Ova se Odluka objavljuje u Službenom listu Europske unije.
        od potpredsjednika Komisije.
(2)     Trebalo bi utvrditi uvjete zaposlenja za visokog predsta
        vnika Unije za vanjske poslove i sigurnosnu politiku,
                                                                         Sastavljeno u Bruxellesu 1. prosinca 2009.
DONIJELO JE OVU ODLUKU:
                                Članak 1.                                                                     Za Vijeće
1.     Odredbe Uredbe Vijeća br. 422/67/EEZ i 5/67/Euratom od                                                 Predsjednik
25. srpnja 1967. koje se primjenjuju na članove Komisije,                                                       B. ASK
(1) SL L 187, 8.8.1967., str 1.


title: 2013/334/EU: Odluka Vijeća od 25. lipnja 2013. o stajalištu koje u ime Europske unije treba zauzeti u Zajedničkom odboru EGP-a u vezi s izmjenom Priloga XXI. Ugovoru o EGP-u

text:
               11/Sv. 117

               HR

               Službeni list Europske unije

               304

         32013D0334

               L 177/27

               SLUŽBENI LIST EUROPSKE UNIJE

         ODLUKA VIJEĆA
   od 25. lipnja 2013.
   o stajalištu koje u ime Europske unije treba zauzeti u Zajedničkom odboru EGP-a u vezi s izmjenom Priloga XXI. Ugovoru o EGP-u
   (2013/334/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 338. stavak 1., u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o aranžmanima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Ugovor o Europskom gospodarskom prostoru (2) („Ugovor o EGP-u”) stupio je na snagu 1. siječnja 1994.

               (2)

               Prema članku 98. Ugovora o EGP-u, Zajednički odbor EGP-a može odlučiti izmijeniti, između ostalog, njegov Prilog XXI.

               (3)

               Prilog XXI. Ugovoru o EGP-u sadrži posebne odredbe u području statistike.

               (4)

               Uredbu (EU) br. 70/2012 Europskog parlamenta i Vijeća od 18. siječnja 2012. o statističkim izvješćima u vezi s cestovnim prijevozom robe (preinačena) (3) trebalo bi uključiti u Ugovor o EGP-u s određenim prilagodbama za države EFTA-e u području EGP-a.

               (5)

               Uredbom (EU) br. 70/2012 stavlja se izvan snage Uredba Vijeća (EZ) br. 1172/98 (4), koja je uključena u Ugovor o EGP-u i koja se prema Ugovoru o EGP-u stavlja izvan snage.

               (6)

               Prilog XXI. Ugovoru o EGP-u trebalo bi stoga na odgovarajući način izmijeniti.

               (7)

               Stajalište Unije u Zajedničkom odboru EGP-a trebalo bi temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje treba zauzeti u ime Europske unije, unutar Zajedničkog odbora EGP-a o predloženoj izmjeni Priloga XXI. Ugovoru o EGP-u temelji se na nacrtu Odluke Zajedničkog odbora EGP-a priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 25. lipnja 2013.

            Za Vijeće

            Predsjednik

         E. GILMORE

      (1)  SL L 305, 30.11.1994., str. 6.

      (2)  SL L 1, 3.1.1994., str. 3.

      (3)  SL L 32, 3.2.2012., str. 1.

      (4)  SL L 163, 6.6.1998., str. 1.
   NACRT
   ODLUKE ZAJEDNIČKOG ODBORA EGP-a br. …/…
   od
   o izmjeni Priloga XXI. (Statistika) Ugovoru o EGP-u
   ZAJEDNIČKI ODBOR EGP-a,
   uzimajući u obzir Ugovor o Europskom gospodarskom prostoru („Ugovor o EGP-u”), a posebno njegov članak 98.,
   budući da:

               (1)

               Uredbu (EU) br. 70/2012 Europskog parlamenta i Vijeća od 18. siječnja 2012. o statističkim izvješćima u vezi s cestovnim prijevozom robe (preinačena) (1) trebalo bi uključiti u Ugovor o EGP-u.

               (2)

               Uredbom (EU) br. 70/2012 stavlja se izvan snage Uredbu Vijeća (EZ) br. 1172/98 (2), koja je uključena u Ugovor o EGP-u i koja se prema Ugovoru o EGP-u stavlja izvan snage.

               (3)

               Prilog XXI. Ugovoru o EGP-u trebalo bi stoga na odgovarajući način izmijeniti,

         DONIO JE OVU ODLUKU:
   Članak 1.
   Tekst točke 7.f (Uredba Vijeća (EZ) br. 1172/98) u Prilogu XXI. Ugovoru o EGP-u zamjenjuje se sljedećim:
   „32012 R 0070: Uredba (EU) br. 70/2012 Europskog parlamenta i Vijeća od 18. siječnja 2012. o statističkim izvješćima u vezi s cestovnim prijevozom robe (preinačena) (SL L 32, 3.2.2012., str. 1.).
   Odredbe ove Uredbe, za potrebe ovog Ugovora čitaju se sa sljedećim prilagodbama:

               (a)

               Ova se Uredba ne primjenjuje na Island.

               (b)

               Ova se Uredba ne primjenjuje na Lihtenštajn dok god broj vozila za cestovni prijevoz robe registriranih u Lihtenštajnu koji redovito prevoze teret na području država članica EGP-a ne prelazi 400.

         U tu svrhu, Lihtenštajn svake godine, najkasnije do kraja travnja godine nakon godine na koju se taj broj odnosi, izvješćuje Eurostat o broju vozila za cestovni prijevoz robe registriranih u Lihtenštajnu koji redovito prevoze teret na području država članica EGP-a. ‚Redovito’ se u ovom kontekstu smatra napuštanjem područja Carinske unije Švicarske i Lihtenštajna prema EU-u više od dvaput mjesečno.
   Čim se ova Uredba počne primjenjivati na Lihtenštajn, postupak prikupljanja podataka prilagođuje se strukturnim značajkama cestovnog prijevoza u toj državi, u suglasnosti s Eurostatom. Lihtenštajn može prenijeti podatke koji obuhvaćaju samo vozila koja redovito prevoze teret na području država članica EGP-a.”
   Članak 2.
   Tekstovi Uredbe (EZ) br. 70/2012 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu […], pod uvjetom da su podnesene sve obavijesti iz članka 103. stavka 1. Ugovora o EGP-u (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.

      Sastavljeno u Bruxellesu

            Za Zajednički odbor EGP-a

            Predsjednik

            Tajnici Zajedničkog odbora EGP-a

      (1)  SL L 32, 3.2.2012., str. 1.

      (2)  SL L 163, 6.6.1998., str. 1.

      (3)  [Ustavni zahtjevi nisu navedeni.] [Ustavni zahtjevi navedeni su.]


title: Odluka br. 1351/2013/EU Europskog parlamenta i Vijeća od 11. prosinca 2013. o pružanju makrofinancijske pomoći Hašemitskoj Kraljevini Jordanu

text:
               18.12.2013

               HR

               Službeni list Europske unije

               L 341/4

         ODLUKA br. 1351/2013/EU EUROPSKOG PARLAMENTA I VIJEĆA
   od 11. prosinca 2013.
   o pružanju makrofinancijske pomoći Hašemitskoj Kraljevini Jordanu
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 212.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   u skladu s redovnim zakonodavnim postupkom (1),
   budući da:

               (1)

               Odnosi između Unije i Hašemitske Kraljevine Jordana („Jordan”) se razvijaju u okviru Europske politike susjedskih odnosa. Europsko-Mediteranski Sporazum kojim se udružuju europske zajednice i njihove države članice s jedne strane i Jordan s druge strane (2) (Sporazum o pridruživanju EU-a i Jordana), stupio je na snagu 1. svibnja 2002. Bilateralni politički dijalog i gospodarska suradnja dodatno su se razvili u okviru akcijskih planova Europske politike susjedskih odnosa, pri čemu posljednji akcijski plan obuhvaća razdoblje 2010.–2015. Unija je 2010. odobrila Jordanu „napredni status” partnerstva, koji obuhvaća široko područje suradnje između obje strane. Sporazum o pridruživanju između EU-a i Jordana dopunjen je 2013. Okvirnim sporazumom između Unije i Jordana o općim načelima sudjelovanja Jordana u programima Unije, što je unaprijedilo suradnju između Unije i Jordana.

               (2)

               Na gospodarstvo Jordana znatno su utjecali događaji u zemlji povezani s događajima na južnom Mediteranu od kraja 2010. pa nadalje, koji se nazivaju „Arapskim proljećem”, te stalni nemiri u regiji, posebno u susjednom Egiptu i Siriji. Prije svega velik pritok izbjeglica iz Sirije koji su potražili utočište u Jordanu ozbiljno utječe na gospodarstvo Jordana. U bitno oslabljenom globalnom gospodarskom okruženju, opetovani poremećaji opskrbe prirodnim plinom iz Egipta, koji su prisilili Jordan da uvoz plina iz Egipta zamijeni skupljim gorivima za proizvodnju električne energije, i znatna financijska sredstva potrebna za osiguravanje humanitarne pomoći izbjeglicama iz Sirije koje se nalaze na teritoriju Jordana prouzročili su znatne vanjske i proračunske financijske manjkove.

               (3)

               Od početka Arapskog proljeća Unija je u više navrata naglasila svoju predanu potporu Jordanu u postupku gospodarske i političke reforme. Ta predanost potvrđena je u zaključku desetog sastanka Vijeća za pridruživanje između Unije i Jordana u prosincu 2012.

               (4)

               Zbog svog zemljopisnog položaja Jordan je također strateška zemlja za stabilnost i sigurnost na Bliskom istoku, no zbog toga je i izrazito podložna vanjskim političkim i gospodarskim šokovima. Stoga je važno osigurati Jordanu primjerenu potporu i unaprijediti politički i gospodarski dijalog između Unije i Jordana.

               (5)

               Jordan je započeo niz političkih reformi koje su posebno dovele do toga da je jordanski Parlament u rujnu 2011. usvojio više od 40 ustavnih izmjena, što je bitan korak prema uspostavi potpunog demokratskog sustava. Politička i ekonomska potpora Unije jordanskom procesu reformi u skladu je s politikom Unije prema regiji južnog Mediterana, kao što je utvrđeno u okviru Europske politike susjedskih odnosa.

               (6)

               U skladu sa zajedničkom izjavom Europskog parlamenta i Vijeća, donesenom zajedno s odlukom br. 778/2013/EU Europskog parlamenta i Vijeća (3), makrofinancijska pomoć Unije trebala bi biti izvanredan financijski instrument za nevezanu i nenamjensku pomoć bilanci plaćanja čija je svrha ponovna uspostava održivog stanja korisnika na području vanjskog financiranja i kojom bi se trebala poduprijeti provedba programa politike kojim su obuhvaćene snažne mjere prilagodbe i mjere strukturnih reformi namijenjene poboljšanju bilance plaćanja, pogotovo za vrijeme trajanja programa, te osnažiti provedba relevantnih sporazuma s Unijom i njezinih programa.

               (7)

               U kolovozu 2012. jordanske vlasti i Međunarodni monetarni fond (MMF) postigli su sporazum oko nepreventivnog trogodišnjeg stand-by aranžmana („Program MMF-a”) u iznosu od 1 364 milijuna SDR (special drawing rights – posebna prava vučenja) za potporu jordanskom programu gospodarske prilagodbe i reforme. Ciljevi programa MMF-a sukladni su svrsi makrofinancijske pomoći Unije, to jest ublažavanju kratkoročnih poteškoća s bilancom plaćanja, te je provedba snažnih mjera prilagodbe u skladu s ciljem makrofinancijske pomoći Unije.

               (8)

               Unija je u okviru redovnog programa za suradnju osigurala 293 milijuna eura bespovratnih sredstava za razdoblje 2011. –2013. radi potpore planu političke i gospodarske reforme Jordana. Dodatno je Jordanu u okviru programa „Potpora partnerstva, reformi i uključivog rasta” (SPRING) dodijeljeno 70 milijuna EUR te 10 milijuna EUR humanitarne pomoći Unije za potporu izbjeglicama iz Sirije.

               (9)

               Prosinca 2012. zbog pogoršanja stanja i izgleda gospodarstva, Jordan je zatražio od Unije makrofinancijsku potporu.

               (10)

               Budući da je Jordan obuhvaćen Europskom politikom susjedskih odnosa, trebao bi se smatrati državom koja ispunjava uvjete za primanje makrofinancijske pomoći Unije.

               (11)

               Budući da i dalje postoji značajan preostali manjak u vanjskom financiranju u bilanci plaćanja Jordana i nakon dodjele sredstava MMF-a i drugih multilateralnih institucija te usprkos provedbi snažnih programa gospodarske stabilizacije i reformi u Jordanu, a s obzirom na osjetljivost vanjsko-financijskog položaja Jordana na vanjske potrese, što iziskuje održavanje odgovarajuće razine deviznih rezervi, makrofinancijska pomoć Unije koja će biti pružena Jordanu („makrofinancijska pomoć Unije”) smatra se, s obzirom na trenutačne iznimne okolnosti, prikladnim odgovorom na zahtjev Jordana za potporu gospodarskoj stabilizaciji u kombinaciji s programom MMF-a. Makrofinancijska pomoć Unije pomogla bi gospodarskoj stabilizaciji i planu strukturnih reformi u Jordanu, nadopunjavajući sredstva na raspolaganju u okviru financijskog sporazuma s MMF-om.

               (12)

               Cilj makrofinancijske pomoći Unije trebao bi biti pružanje potpore ponovnom uspostavljanju održivog stanja vanjskog financiranja Jordana te pružanje potpore njegovu gospodarskom i društvenom razvoju.

               (13)

               Određivanje iznosa makrofinancijske pomoći Unije temelji se na sveobuhvatnoj kvantitativnoj procjeni preostalih potreba Jordana za vanjskim financiranjem te se pritom uzima u obzir kapacitet Jordana da se financira vlastitim sredstvima, a pogotovo iz međunarodnih rezervi koja su mu na raspolaganju. Makrofinancijska pomoć Unije trebala bi nadopunjavati programe i sredstva koja osiguravaju MMF i Svjetska banka. Pri određivanju iznosa pomoći također se uzimaju u obzir očekivani financijski doprinosi multilateralnih donatora te potreba osiguranja pravedne raspodjele tereta između Unije i drugih donatora, kao i već postojeća upotreba drugih instrumenata Unije za vanjsko financiranje u Jordanu te dodana vrijednost sveukupnog sudjelovanja Unije.

               (14)

               Komisija bi trebala osigurati da je makrofinancijska pomoć Unije pravno i stvarno u skladu s ključnim načelima, ciljevima i mjerama poduzetima u okviru različitih područja vanjskog djelovanja i ostalih relevantnih politika Unije.

               (15)

               Makrofinancijskom pomoći Unije trebalo bi podupirati vanjsku politiku Unije prema Jordanu. Službe Komisije i Europska služba za vanjsko djelovanje trebale bi blisko surađivati tijekom aktivnosti makrofinancijske pomoći kako bi osigurale usklađenost i dosljednost vanjske politike Unije.

               (16)

               Makrofinancijskom pomoći Unije trebalo bi podupirati posvećenost Jordana zajedničkim vrijednostima koje dijeli s Unijom, uključujući demokraciju, vladavinu prava, dobro upravljanje, poštovanje ljudskih prava, održivi razvoj i smanjenje siromaštva kao i načela otvorene, uređene i poštene trgovine.

               (17)

               Kao preduvjet za odobravanje makrofinancijske pomoći Unije, Jordan bi trebao poštovati učinkovite demokratske mehanizme, uključujući višestranački parlamentarni sustav i vladavinu prava, te jamčiti poštovanje ljudskih prava. Osim toga, posebni ciljevi makrofinancijske pomoći Unije trebali bi jačati učinkovitost, transparentnost i odgovornost sustava upravljanja javnim financijama u Jordanu te promicanje strukturnih reformi kojima su ciljevi potpora održivog i uključivog rasta, stvaranje radnih mjesta i fiskalna konsolidacija. Komisija bi trebala redovito pratiti ispunjenje preduvjeta i postizanje tih ciljeva.

               (18)

               Kako bi se osigurala učinkovita zaštita financijskih interesa Unije povezanih s tom makrofinancijskom pomoći Unije, Jordan treba usvojiti odgovarajuće mjere vezane uz sprečavanje i borbu protiv prijevare, korupcije i svih drugih nepravilnosti vezanih uz tu pomoć. Nadalje, potrebno je stvoriti uvjete kako bi Komisija mogla vršiti nadzor a Revizorski sud obavljati revizije.

               (19)

               Dodjelom makrofinancijske pomoći Unije ne dovode se u pitanje ovlasti Europskog parlamenta i Vijeća.

               (20)

               Količina odredbi kojima se uvjetuje makrofinancijska pomoć trebala bi biti u skladu s raspodjelom proračunskih sredstava predviđenih u višegodišnjem financijskom okviru.

               (21)

               Komisija treba upravljati makrofinancijskom pomoći Unije. Kako bi se osiguralo da Europski parlament i Vijeće mogu pratiti provedbu ove Odluke, Komisija ih treba redovito obavještavati o razvoju događaja u odnosu na pomoć i dostavljati im relevantne dokumente.

               (22)

               Kako bi se osigurali jednaki uvjeti za provedbu ove Odluke, Komisiji bi trebalo dodijeliti provedbene ovlasti. Te bi se ovlasti trebale izvršavati u skladu s Uredbom (EU) br. 182/2011 Europskog parlamenta i Vijeća (4).

               (23)

               Makrofinancijska pomoć Unije treba biti podložna uvjetima gospodarske politike koji će biti utvrđeni u Memorandumu o razumijevanju. Kako bi se osigurali jednaki uvjeti provedbe te radi učinkovitosti, Komisija bi trebala biti ovlaštena pregovarati o tim uvjetima s jordanskim vlastima uz nadzor Odbora država članica u skladu s Uredbom (EU) br. 182/2011. Prema toj Uredbi, savjetodavni bi se postupak trebao primjenjivati u svim slučajevima osim ako je tom Uredbom drukčije određeno. S obzirom na mogući važan učinak potpore iznad 90 milijuna EUR, za iznose koji prelaze taj prag prikladno je koristiti postupak ispitivanja. S obzirom na iznos makrofinancijske pomoći Unije Jordanu, savjetodavni postupak trebao bi se primjenjivati pri donošenju Memoranduma o razumijevanju ili u slučaju smanjenja, obustave ili ukidanja pomoći.

         DONIJELI SU OVU ODLUKU:
   Članak 1.
   1.   Unija će Jordanu staviti na raspolaganje makrofinancijsku pomoć („makrofinancijska pomoć Unije”) u maksimalnom iznosu od 180 milijuna EUR, s ciljem pružanja potpore gospodarskoj stabilizaciji i reformama u Jordanu. Ta će pomoć doprinijeti pokrivanju bilance plaćanje Jordana, kao što je određenom trenutnim programom MMF-a.
   2.   Puni iznos makrofinancijske pomoći Unije dat će se na raspolaganje Jordanu u obliku zajmova. Komisija je ovlaštena u ime Unije pozajmiti potrebna sredstva na tržištima kapitala ili od financijskih institucija i u obliku zajma dodijeliti ih Jordanu. Rok dospijeća zajma iznosi najviše 15 godina.
   3.   Dodjelom makrofinancijske pomoći Unije upravlja Komisija u skladu sa sporazumima ili dogovorima postignutima između MMF-a i Jordana te s glavnim načelima i ciljevima gospodarskih reformi navedenih u Sporazumu o pridruživanju između EU-a i Jordana i Akcijskog plana EU-a i Jordana za razdoblje 2010.–2015. donesenog u okviru Europske politike susjedskih odnosa. Komisija mora redovito obavještavati Europski parlament i Vijeće o razvoju događaja u vezi s makrofinancijskom pomoći Unije, uključujući isplate te pomoći, te pravovremeno dostavlja tim institucijama relevantne dokumente.
   4.   Makrofinancijska pomoć Unije stavlja se na raspolaganje na dvije godine počevši od prvog dana nakon stupanja na snagu Memoranduma o razumijevanju iz članka 3. stavka 1.
   5.   Ako se potrebe Jordana za financiranjem tijekom razdoblja isplate makrofinancijske pomoći Unije znatno smanje u usporedbi s prvotnim predviđanjima, Komisija, postupajući u skladu s postupkom preispitivanja iz članka 7. stavka 2., smanjuje iznos pomoći ili tu pomoć obustavlja ili ukida.
   Članak 2.
   Kao preduvjet za odobravanje makrofinancijske pomoći Unije, Jordan mora poštovati učinkovite demokratske mehanizme, uključujući višestranački parlamentarni sustav i vladavinu prava te jamčiti poštovanje ljudskih prava. Komisija prati ispunjavanje tog preduvjeta tijekom trajanja makrofinancijske pomoći Unije. Ovaj se članak primjenjuje u skladu s Odlukom Vijeća br. 2010/427/EU (5)

   Članak 3.
   1.   Komisija se u skladu s postupkom preispitivanja iz članka 7. stavka 2., dogovara s vlastima Jordana o jasno određenoj gospodarskoj politici i financijskim uvjetima, usmjeravajući se na strukturne reforme i zdrave javne financije na kojima se treba temeljiti makrofinancijska pomoć Unije, a ti će uvjeti biti utvrđeni u Memorandumu o razumijevanju („Memorandum o razumijevanju”). Memorandum o razumijevanju uključuje rok za ispunjenje tih uvjeta. Gospodarska politika i financijski uvjeti određeni u Memorandumu o razumijevanju u skladu su sa sporazumima ili dogovorima iz članka 1. stavka 3., uključujući makroekonomsku prilagodbu i programe strukturne reforme koje je Jordan proveo uz pomoć MMF-a.
   2.   Tim će se uvjetima posebno ciljati na jačanje učinkovitosti, transparentnosti i odgovornosti sustava upravljanja javnim financijama u Jordanu, uključujući za korištenje makrofinancijskom pomoći Unije. Pri određivanju mjera politike također se uzima u obzir napredak na području uzajamnog otvaranja tržišta, razvoj uređene i poštene trgovine kao i drugi prioriteti u kontekstu vanjske politike Unije. Komisija redovito prati napredak u postizanju tih ciljeva.
   3.   Pojedinosti o financijskim uvjetima makrofinancijske pomoći Unije utvrđuju se Ugovorom o zajmu koji će sklopiti Komisija i vlasti Jordana.
   4.   Komisija redovito provjerava jesu li uvjeti iz članka 4. stavka 3. i dalje ispunjeni uključujući i jesu li gospodarske politike Jordana u skladu s ciljevima makrofinancijske pomoći Unije. U tu svrhu Komisija blisko surađuje s MMF-om i Svjetskom bankom i, prema potrebi, s Europskim parlamentom i Vijećem.
   Članak 4.
   1.   U skladu s uvjetima iz stavka 3., Komisija će makrofinancijsku pomoć Unije staviti na raspolaganje u dvije rate. Iznos svake rate utvrđuje se u Memorandumu o razumijevanju.
   2.   Za iznose makrofinancijske pomoći Unije formiraju se, prema potrebi, rezervacije, u skladu s Uredbom Vijeća (EZ, Euratom) br. 480/2009 (6)

   3.   Komisija odlučuje o isplati rata pod uvjetom da su ispunjeni sljedeći uvjeti:

               (a)

               preduvjet određen u članku 2;

               (b)

               stalni zadovoljavajući rezultati provedbe programa politike koji sadrži snažne mjere prilagodbe i mjere strukturne reforme potpomognute nepreventivnim kreditom MMF-a; te da

               (c)

               provedba, u određenom roku, gospodarske politike i financijskih uvjeta dogovorenih u Memorandumu o razumijevanju.

         Druga rata isplaćuje se najranije tri mjeseca nakon isplate prve rate.
   4.   Ako uvjeti iz stavka 3. nisu ispunjeni, Komisija privremeno obustavlja ili ukida isplatu makrofinancijske pomoći Unije. U tom slučaju Komisija obavješćuje Europski parlament i Vijeće o razlozima obustave ili ukidanja.
   5.   Makrofinancijska pomoć Unije isplaćuje se Središnjoj banci Jordana. Podložno odredbama koje će se dogovoriti u Memorandumu o razumijevanju, uključujući potvrdu preostalih potreba za proračunskim financiranjem, sredstva Unije mogu se prenijeti Ministarstvu financija Jordana kao krajnjem korisniku.
   Članak 5.
   1.   Poslovi zaduživanja i kreditiranja povezani s makrofinancijskom pomoći Unije izvršavaju se u eurima koristeći isti datum valute i ne smiju uključivati Uniju u transformacije roka dospijeća ili je izložiti valutnim ili kamatnim rizicima ili bilo kakvom drugom komercijalnom riziku.
   2.   Ako okolnosti to omogućuju i na zahtjev Jordana, Komisija može poduzeti potrebne korake kako bi osigurala da se u uvjete kreditiranja uključi odredba o prijevremenoj otplati i da se ista podudara s odgovarajućom odredbom o uvjetima za zaduživanje.
   3.   Ako okolnosti omogućavaju poboljšanje kamatnih stopa na zajam i ako to Jordan zatraži, Komisija može odlučiti refinancirati cijeli zajam ili jedan dio prvotnog zaduženja ili može restrukturirati odgovarajuće financijske uvjete. Operacije refinanciranja ili restrukturiranja provode se u skladu sa stavcima 1. i 4. i ne utječu na produženje dospijeća dotičnog zaduživanja ili povećanje iznosa nepodmirenog kapitala na dan refinanciranja ili restrukturiranja.
   4.   Sve troškove koje je prouzročila Unija u odnosu na poslove zaduživanja i kreditiranja u skladu s ovom Odlukom snosi Jordan.
   5.   Komisija obavještava Europski parlament i Vijeće o razvoju događaja u vezi s poslovima iz stavaka 2. i 3.
   Članak 6.
   1.   Makrofinancijska pomoć Unije provodi se u skladu s Uredbom (EZ, Euratom) br. 966/2012 Europskog parlamenta i Vijeća (7) i Delegiranom uredbom Komisije (EU) br. 1268/2012 (8).
   2.   Provedbom makrofinancijske pomoći Unije upravlja se izravno.
   3.   Memorandum o razumijevanju i Ugovor o zajmu koji će se sklopiti s vlastima Jordana sadržavat će sljedeće odredbe:

               (a)

               osiguravanje da Jordan redovito provjerava jesu li financijska sredstva odobrena iz općeg proračuna Unije ispravno iskorištena, poduzimanje odgovarajućih mjera radi sprečavanja nepravilnosti i prijevara te, prema potrebi, poduzimanje pravne radnje s ciljem povrata svih zloupotrijebljenih sredstava isplaćenih na temelju ove Odluke;

               (b)

               osiguravanje zaštite financijskih interesa Unije, pogotovo predviđanje posebnih mjera u vezi sa sprečavanjem i suzbijanjem prijevare, korupcije i drugih nepravilnosti koje utječu na makrofinancijsku pomoć Unije, u skladu s Uredbom Vijeća (Euratom, EZ) br. 2988/95 (9), Uredbom Vijeća (Euratom, EZ) br. 2185/96 (10) te Uredbom (EU, Euratom) br. 883/2013 Europskog parlamenta i Vijeća (11);

               (c)

               izričita dodjela ovlasti Komisiji, uključujući Europski ured za borbu protiv prijevara, ili njihovim predstavnicima u svrhu provedbe provjera, uključujući provjere i inspekcije na terenu;

               (d)

               izričita dodjela ovlasti Komisiji i Revizorskom sudu u svrhu vršenja revizija tijekom i nakon razdoblja dostupnosti makrofinancijske pomoći Unije, uključujući revizije dokumentacije te revizije na licu mjesta, poput operativnih procjena;

               (e)

               osiguravanje da Unija ostvaruje pravo na prijevremenu otplatu zajma ako je utvrđeno da, u vezi s upravljanjem makrofinancijskom pomoći Unije, Jordan sudjeluje u prijevari ili korupciji ili u nekoj drugoj nezakonitoj radnji koja ugrožava financijske interese Unije.

         4.   Tijekom provođenja makrofinancijske pomoći Unije, Komisija prati, putem operativnih pregleda, pouzdanost financijskih aranžmana Jordana, administrativnih postupaka te mehanizama unutarnje i vanjske kontrole koji su od važnosti za tu pomoć, kao i pridržavanje Jordana dogovorenim rokovima.
   Članak 7.
   1.   Komisiji pomaže odbor. Taj odbor je odbor u smislu Uredbe (EU) br. 182/2011.
   2.   Kad se upućuje na ovaj stavak, primjenjuje se članak 5. Uredbe (EU) br. 182/2011.
   Članak 8.
   1.   Svake godine do 30. lipnja Komisija Europskom parlamentu i Vijeću dostavlja izvješće o provedbi ove Odluke u prethodnoj godini, zajedno s ocjenom njezine provedbe. U izvješću se:

               (a)

               ocjenjuje napredak u provedbi makrofinancijske pomoći Unije;

               (b)

               procjenjuje gospodarsko stanje i mogućnosti Jordana, kao i napredak u provedbi mjera politike iz članka 3. stavka 1.;

               (c)

               navodi poveznica između uvjeta gospodarske politike utvrđenih u Memorandumu o razumijevanju, trenutačne gospodarske i fiskalne uspješnosti Jordana te odluka Komisije o isplati rata makrofinancijske pomoći Unije.

         2.   Najkasnije dvije godine nakon isteka razdoblja dostupnosti iz članka 1. stavka 4., Komisija dostavlja Europskom parlamentu i Vijeću izvješće o ex post ocjeni u kojem se procjenjuju rezultati i djelotvornost isplaćene makrofinancijske pomoći Unije te mjera u kojoj je ta pomoć doprinijela ciljevima pomoći.
   Članak 9.
   Stupanje na snagu Ova Odluka stupa na snagu trećeg dana od dana objave u Službenom listu Europske unije.

      Sastavljeno u Strasbourgu 11. prosinca 2013.

            Za Europski parlament

            Predsjednik

         M. SCHULZ

            Za Vijeće

            Predsjednik

         V. LEŠKEVIČIUS

      (1)  Stajalište Europskog parlamenta od 20. studenoga 2013. (još nije objavljeno u Službenom listu) i odluka Vijeća od5. prosinca 2013.

      (2)  Europsko-Mediteranski sporazum kojim se udružuju europske zajednice i njihove države članice s jedne strane i Hašemitska Kraljevina Jordan s druge strane (SL L 129, 15.5.2002., str. 3).

      (3)  Odluka (EZ) br. 778/2013 Europskog parlamenta i Vijeća od 12. kolovoza 2013. o uspostavljanju višegodišnje makrofinancijske pomoći Gruziji (SL L 218, 14.8.2013., str. 15.).

      (4)  Uredba (EU) br. 182/2011 Europskog parlamenta i Vijeća od 16. veljače 2011. o pravilima i općim načelima na temelju kojih države članice nadziru Komisiju u izvršavanju njezinih provedbenih ovlasti (SL L 55, 28.2.2011., str. 13.).

      (5)  Odluka Vijeća 2010/427/EU od 26. srpnja 2010. kojom se uspostavlja Europska služba za vanjsko djelovanje te određuje način njezina rada (SL L 201, 3.8.2010., str. 30).

      (6)  Uredba Vijeća (EZ, Euratom) br. 480/2009 od 25. svibnja 2009. o osnivanju Jamstvenog fonda za vanjska djelovanja (SL L 145, 10.6.2009., str. 10.).

      (7)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      (8)  Delegirana uredba Komisije (EU) br. 1268/2012 od 29. listopada 2012. o pravilima primjene Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.)

      (9)  Uredba Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (SL L 312, 23.12.1995., str. 1.).

      (10)  Uredba Vijeća (Euratom, EZ) br. 2185/96 od 11. studenoga 1996. o provjerama i inspekcijama na licu mjesta koje provodi Komisija s ciljem zaštite financijskih interesa Europske zajednice od prijevara i ostalih nepravilnosti (SL L 292, 15.11.1996., str. 2.).

      (11)  Uredba (EU, Euratom) br. 883/2013. Europskog parlamenta i Vijeća od 11. rujna 2013. o istragama koje je proveo Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća i Uredbe Vijeća (Euratom) br. 1074/1999 (SL L 248, 18.9.2013., str. 1).


title: 2003/517/EZ: Odluka Vijeća od 15. srpnja 2003. o statističkim podatcima koji se koriste za prilagodbu ključa za upis kapitala Europske središnje banke

text:
               01/Sv. 14

               HR

               Službeni list Europske unije

               38

         32003D0517

               L 181/43

               SLUŽBENI LIST EUROPSKE UNIJE

         ODLUKA VIJEĆA
   od 15. srpnja 2003.
   o statističkim podatcima koji se koriste za prilagodbu ključa za upis kapitala Europske središnje banke
   (2003/517/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 107. stavak 6. Ugovora i članak 29. stavak 2. Protokola uz Statut Europskog sustava središnjih banaka (ESSB) i Europske središnje banke (ESB), koji je priložen Ugovoru (u daljnjem tekstu „Statut”),
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Europske središnje banke (3),
   budući da:

               (1)

               Prema Odluci 98/382/EZ (4) Vijeće je donijelo pravila o statističkim podacima koji se koriste za određivanje ključa prvotnog upisa kapitala ESB-a.

               (2)

               Sukladno s člankom 29.3. Statuta ponderiranje nacionalnih središnjih banaka u ključu za upis kapitala ESB-a prilagođava se svakih pet godina.

               (3)

               Nakon što jedna ili više država postanu države članice Europske unije, njihove nacionalne središnje banke postat će članice Europskoga sustava središnjih banaka (ESSB) i upisnice kapitala ESB-a. Ponderiranje nacionalnih središnjih banaka u ključu za upis kapitala ESB-a treba se prilagoditi sukladno tome.

               (4)

               Potrebno je utvrditi pravila osiguranja statističkih podataka koji će se koristiti za prilagodbu ponderiranja nacionalnih središnjih banaka u ključu za upis kapitala ESB-a.

               (5)

               Trebalo bi odrediti prirodu i izvore podataka koji će se koristiti i metodu izračuna ponderiranja nacionalnih središnjih banaka u ključu za upis kapitala ESB-a.

               (6)

               Uredba Vijeća (EZ) br. 2223/96/EZ od 25. lipnja 1996. o Europskom sustavu nacionalnih i regionalnih računa u Zajednici (5) predviđa metodologiju zajedničkih standarda, određenja, klasifikacija i računovodstvenih pravila, namijenjenih izradi računa i tablica na usporednim osnovama za potrebe Zajednice, te predviđa program prijenosa izvješća i tablica sastavljenih sukladno s tom Uredbom na točno određene datume za potrebe Zajednice. Ta Uredba uzima u obzir najnovije standarde i razvojna dostignuća statističke metodologije te bi, prema tome, određenja iz te Uredbe trebale biti korištene za potrebe ove Odluke.

               (7)

               S obzirom da ključ za upis kapitala ESB-a određuje odnosne udjele nacionalnih središnjih banaka u kapitalu ESB-a i u udruživanju vanjskih pričuva, kao i pondere glasovanja u Vijeću ESB-a za sve odluke koje se donose ponderiranim glasovima (u skladu s člankom 10. stavkom 3. Statuta) i raspodjelu novčanih prihoda ESSB-a među njima, važno je da se izračun njihovog ponderiranja u tom ključu provede točno. Komisija bi se stoga trebala posavjetovati s mjerodavnim odborima u svezi podataka o populaciji i bruto domaćem proizvodu po tekućim tržišnim cijenama,

         ODLUČILO JE:
   Članak 1.
   Predmet
   Statističke podatke koji se koriste za prilagođavanje ponderiranja nacionalnih središnjih banaka u ključu za upis kapitala Europske središnje banke (ESB) dostavlja Komisija u skladu s pravilima utvrđenima u ovoj Odluci.
   Članak 2.
   Stanovništvo
   1.   „Stanovništvo” znači cjelokupno stanovništvo kako je definirano Uredbom (EZ) br. 2223/96, sastavljeno kao prosjek godine i zaokruženo na najbližu tisuću ljudi.
   2.   Za prilagođavanje pondera dodijeljenih nacionalnim središnjim bankama u skladu s člankom 29. stavkom 3. Statuta, podaci o stanovništvu uzimaju se za predzadnju godinu koja prethodi godini u kojoj se ključ prilagođava.
   Članak 3.
   Bruto domaći proizvod po tekućim tržišnim cijenama
   1.   „Bruto domaći proizvod po tržišnim cijenama” znači bruto domaći proizvod po tekućim tržišnim cijenama, određen Uredbom (EZ) br. 2223/96 za kalendarsku godinu i izražen u nacionalnoj valuti s najvećom mogućom preciznošću radi omogućavanja sastavljanja udjela uz zahtijevanu točnost.
   2.   Radi prilagođavanja pondera dodijeljenih nacionalnim središnjim bankama u skladu s člankom 29. stavkom 3. Statuta, uzimaju se podatci o bruto domaćem proizvodu po tekućim tržišnim cijenama za pet godina koje prethode predzadnjoj godini prije godine u kojoj se ključ prilagođava.
   Članak 4.
   Devizni tečajevi
   1.   Godišnji devizni tečaj za konverziju bruto domaćeg proizvoda po tekućim tržišnim cijenama je aritmetička srednja vrijednost dnevnih deviznih tečajeva za sve radne dane u kalendarskoj godini.
   2.   Dnevni devizni tečajevi su referentni tečajevi ecu prije 1999. godine, kako ih je sastavila Komisija. Od 1999. godine nadalje to su referentni tečajevi eura, kako ih sastavlja ESB.
   Članak 5.
   Izračun i točnost
   1.   Udjel države članice u stanovništvu Zajednice je njezin udjel u ukupnom stanovništvu država članica, izražen kao postotak.
   2.   Udjel države članice u BDP-u po tekućim tržišnim cijenama Zajednice je njezin udjel u ukupnom BDP-u po tekućim tržišnim cijenama država članica za razdoblje od pet godina, izražen kao postotak.
   3.   Ponderiranje nacionalne središnje banke u ključu za upis kapitala ESB-a je aritmetička srednja vrijednost udjela odnosne države članice u stanovništvu i u BDP-u po tekućim tržišnim cijenama Zajednice.
   4.   Radi osiguranja njihove točnosti u različitim fazama izračuna koristi se dovoljan broj znamenki. Ponderiranje nacionalne središnje banke u ključu za upis kapitala ESB-a izražava se s četiri decimalna mjesta.
   Članak 6.
   Izvješćivanje Odbora
   U pogledu podataka o stanovništvu, Komisija izvješćuje Odbor za statistički program, ustanovljen člankom 1. Odluke Vijeća 89/382/EEZ, Euratom od 19. lipnja 1989. osnivanju Odbora Europskih zajednica za statističke programe (6).
   U pogledu podataka o BDP-u po tekućim tržišnim cijenama, Komisija izvješćuje Odbor ustanovljen člankom 6. Direktive Vijeća 89/130/EEZ, Euratom od 13. veljače 1989. o usklađivanju obračunavanja bruto nacionalnog proizvoda po tržišnim cijenama (7).
   Članak 7.
   Nove države članice
   Nakon što jedna ili više zemalja postanu države članice, a njihove odnosne nacionalne središnje banke postanu dio ESSB-a, referentna razdoblja koja se koriste za statističke podatke o stanovništvu i bruto domaćem proizvodu po tekućim tržišnim cijenama bit će jednaka razdobljima korištenima u posljednjem petogodišnjem usklađivanju, kao što je određeno u članku 29. stavku 1. i članku 29. stavku 3. Statuta.
   Članak 8.
   Dostava podataka
   Podatke o stanovništvu, bruto domaćem proizvodu po tekućim tržišnim cijenama kao i godišnje devizne tečajeve iz ove Odluke Komisija dostavlja ESB-u za svaku državu članicu zasebno, najkasnije dva mjeseca prije primjene prilagođavanja ponderiranja nacionalnih središnjih banaka u ključu za upis kapitala ESB-a.

      Sastavljeno u Bruxellesu 15. srpnja 2003.

            Za Vijeće

            Predsjednik

         G. TREMONTI

      (1)  Prijedlog od 14 ožujka 2003. (još nije objavljen u Službenom listu).

      (2)  Mišljenje dano 3 srpnja 2003. (još nije objavljeno u Službenom listu).

      (3)  SL C 102, 29.4.2003., str. 11.

      (4)  SL L 171, 17.6.1998., str. 33.

      (5)  SL L 310, 30.11.1996., str. 1. Uredba kako je zadnje izmijenjena Uredbom (EZ) br. 359/2002 Europskog parlamenta i Vijeća (SL L 58, 28.2.2002., str. 1.).

      (6)  SL L 181, 28.6.1989., str. 47.

      (7)  SL L 49, 21.2.1989., str. 26.